Lim Yi Wei

Yang Berhormat Puan Lim Yi Wei (Cina: 林怡威; pinyin: Lín Yí Wēi; lahir 27 November 1989) merupakan seorang rakyat Malaysia yang juga merupakan seorang ahli politik. Beliau telah berkhidmat sebagai Ahli Dewan Undangan Negeri Selangor (ADUN) bagi kawasan Kampung Tunku sejak Mei 2018. Beliau merupakan ahli Parti Tindakan Demokratik (DAP), sebuah parti komponen dalam gabungan Pakatan Harapan (PH).

 Kehidupan awal dan pendidikan 
Lim dilahirkan di Ipoh, Perak dalam sebuah keluarga guru. Beliau menerima pendidikan di SMK (P) Methodist Ipoh dan menamatkan pengajian Sijil Tinggi Persekolahan Malaysia (STPM) di SMK Methodist (ACS) Ipoh. Pada tahun 2013, beliau menamatkan pengajian di Universiti Sains dan Teknologi Hong Kong (HKUST) dengan Ijazah Sarjana Muda Pentadbiran Perniagaan (BBA) dalam bidang kewangan.

 Kerjaya politik 
Terinspirasi oleh Gerakan Payung Hong Kong, Lim kembali ke Malaysia pada Januari 2016 untuk menceburi bidang politik. Beliau memulakan kerjaya politiknya sebagai setiausaha politik kepada Tony Pua, bekas Ahli Parlimen Damansara, dan telah dilantik sebagai seorang ahli majlis tempatan di Majlis Bandaraya Petaling Jaya (MBPJ) pada bulan September.

 Dewan Undangan Negeri Selangor 
Bersama dengan Ahli Dewan Negeri Subang Jaya, Michelle Ng, mereka telah menghasilkan dua dasar yang dilaksanakan oleh Kerajaan Negeri Selangor: Dana Bantuan Guaman Selangor dan Subsidi Rawatan Psikiatri Selangor. Semasa Pandemik COVID-19, beliau mencadangkan moratorium terhadap pendakwaan ke atas mangsa cubaan bunuh diri, yang kemudiannya diterima oleh Dewan Rakyat sementara menunggu pindaan terhadap Seksyen 309 Kanun Keseksaan diluluskan dan diwartakan untuk menyahjenayah perbuatan membunuh diri.

Lim merupakan pengasas bersama Festival Permulaan PJ (PJ Startup Festival) yang bertujuan membawa ekosistem syarikat permulaan dan peluang ekonomi digital kepada komuniti tempatan, pencari kerja dan pelajar-pelajar. Beliau juga aktif menyokong pembangunan sukan, khususnya pasukan ragbi lelaki dan wanita Selangor, frisbee, futsal dan skateboarding.

Sepanjang tempoh perkhidmatannya, Kampung Baru Sungai Way telah mengalami transformasi, termasuk penubuhan Koridor Sejarah Sungai Way, iaitu koridor sejarah kampung baru yang pertama di Selangor, yang membawa kepada peningkatan kedatangan pelancong serta menjadikan Sungai Way sebagai hab makanan dan budaya.

Lim merupakan seorang Felo Profesional di bawah Young Southeast Asian Leaders Initiative (YSEALI). Beliau telah menjalani penempatan selama empat minggu di Massachusetts General Court bersama pejabat Wakil Rakyat Negeri, Michael Moran dan Senator Negeri Massachusetts, Jamie Eldridge. Beliau juga telah dijemput sebagai penceramah kumpulan kajian di Universiti Harvard melalui Institut Politik.

Pada tahun 2019, Lim telah disenaraikan sebagai salah seorang dalam Majalah Prestige “40 Bawah 40”.

Kini, Lim memegang jawatan bendahari kebangsaan untuk sayap belia PH, iaitu Angkatan Muda Harapan, setiausaha antarabangsa DAP Sosialis Muda (DAPSY), dan setiausaha penganjur DAP Wanita Selangor.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2018N35 Kampung Tunku (DAP)34,47789.53%Tan Gim Tuan (MCA)4,03310.47%38,82130,44479.88%2023 (DAP)33,64090.90%Chin Yoke Kheng (BERSATU)3,3679.10%37,00730,27363.41%

 Rujukan 

Kategori:Kelahiran 1989
Kategori:Orang hidup
Kategori:Ahli politik wanita Malaysia berketurunan Cina
Kategori:Anggota wanita Parti Tindakan Demokratik
Kategori:Ahli wanita Dewan Undangan Negeri Malaysia
Kategori:Wakil Rakyat Wanita Cina Malaysia
Kategori:Ahli Dewan Negeri Selangor ke-15
Kategori:Ahli Dewan Negeri Selangor ke-14
Kategori:Projek AliffHaziq